Source: http://jogarchiv.hu/jogiforum/21/18218.html
Timestamp: 2019-09-16 16:16:19
Document Index: 11903071

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'Bíróság ']

törvény módosításforrás főoldal vissza
ObudaFan 2009.02.02. 13:11
Az elsőfokon eljárt bíróságon kell beadni a kegyelmi kérelmet. A büntetés-végrehajtás szervezetének nem sok köze van a folyamathoz, az igazságügyért felelős miniszter tesz előterjesztést, a köztársasági elnök dönt, és ezután a miniszter vagy ellenjegyzi, vagy sem.
monalisa1 2009.02.01. 22:24
Igen, várj rá, mert egyébként bizonyára megérdemli., nem téged csalt meg vagy csapott be hanem "a" körülmények.
monalisa1 2009.02.01. 22:19
Sajnálatos eset és helyzet.(A kérelmet előzetesen véleményezők sorrendjéből kifelejtettem az Igazságügyi és Rendészeti Minisztert is még...)
rünike 2009.02.01. 22:12
Köszönöm Monalisa.erre nem gondoltam hogy ilyen bonyolult.Sajnos nincs ötletem úgyhogy az én reményem meghalt.Várok....
monalisa1 2009.02.01. 21:54
A Köztársasági Elnök adhat kegyelmet, de tudni kell, hogy az éves beadott kérelmek nagy százalékát elutasítják - indokolni nem szükséges.
Pontosan nem tudom, de jó ha ügyvéd készíti el és adja be a kérelmet, vagyis nem "házilagos" a fogalmazvány.
Előszőr a börtönpanacsnok véleményezi, aztán az országos főparancsnok, és csak azt követően jut el az államelnöki iroda illetékes főosztályára - és végezetűl az államelnök elé.
Mível az elitéltnek nincs életveszélyes betegsége - szerencsére -, sem pedig rendkívüli családi ok, az általad ismertetett ok/történés alapján véleményem szerint szinte kizárt a kérelem megadása.
Mindig a remény múlik el utoljára...
rünike 2009.02.01. 21:11
Ezt a másodfok után kérelmezhetem?Kitől?Ne haragudj a sok kérdésért.
ObudaFan 2009.02.01. 12:37
Igen, de erre valószínűleg a kegyelmi út az egyetlen halvány esély.
rünike 2009.02.01. 11:27
Kegyelmet semmi képen nem akarok kérni mivel elkövetett egy bűncselekményt és azért jár neki büntetés.Az ítéletből szeretnék kevesebbet.köszi
ObudaFan 2009.02.01. 11:05
Kegyelmet kérhet, de kevés esélyt látok.Az nem baj, ha a magatartása jó lesz bent, némi kedvezménnyel járhat. Feltételes szabadságnak azonban nincs helye annak a számára, akit olyan szándékos bűncselekmény miatt ítéltek szabadságvesztésre, amelyet korábbi végrehajtandó szabadságvesztésre ítélése után, a végrehajtás befejezése előtt követett el, így ebben az esetben sem lehet szó erről.
rünike 2009.01.31. 17:26
Ne haragúdjatok de leírnám mi is történt nagyjából és szeretnék kérni tanácsot hátha van ötletetek hogy mégis tehetek valamit érte.2001ben nagyértékre(2500000) elkövetett lopás miatt letartóztatták.1.3 év előzetesben.kijött éltünk becsületes állampolgárként.dolgozott éjjel nappal.megszületett a kisfiunk 2006ban.2007 nov. ítélet 3év 10hónap letöltendő.Teljes káosz hogy mi lesz velem és a kicsivel.2008 januárba úgy gondolta a kedves férjem hogy majd Ő szerez pénzt és egy "kedves barátja" segít neki ebben.Ez egy lopási kísérletnek meg állt amire az elsőfokú bíróság 2.8 évet ítélt meg.Meglátásom szerint ha összeadjuk ez rengeteg.Írhatok valahova levelet hogy vonják össze?pl:igazságügyi minisztériumba?vagy tehetek valamit?vagy törödjek bele hogy majdnem 6évet ül két lopásért?Bent a börtönben példás a magaviselete.kérjen erről igazolást a másodfokra a nevelőtől?számít?
ObudaFan 2009.01.30. 18:22
1999. óta nem lehet összbüntetésbe foglalni a bűncselekményeket, ha az egyiket a másik miatt történt jogerős elítélés után követték el.
_Wasp_ 2009.01.30. 15:52
akkor semmiképpen. Még ha véletlenül nekem lenne igazam, akkor se.
Viszont persze kérhetitek a méltányosan csökkentett büntetést, a másik szabadságvesztésre való tekintettel, de várhatóan nem nagyon fogja meghatni a bíróságot...
rünike 2009.01.30. 15:28
Kedves Wasp és Obudafan!Elvesztettem a fonalat!:)Akkor most lehetséges vagy sem???az egyik bűncselekményt 2001ben a másikat 2008ban követte el.
_Wasp_ 2009.01.30. 12:13
Úgy tűnik számomra, hogy 2002-2006-ban mégiscsak alkalmazásra került ez a jogértelmezési elv. Tehát a terhelt ugyanezért a cselekményéért kevesebbet kapott, és emiatt szükségszerűen az elkövetéskori állapot vonatkozna rá, nem?Egy másik ügyben (emlékezetem szerint: csecsemő megölése - középarányosság) az LB legalábbis erre az álláspontra helyezkedett.
ObudaFan 2009.01.30. 12:07
Akkor sem. Ez semmit nem befolyásol azon, hogy a jogerős ítélet előtt kellett ehhez a bűncselekméynt elkövetni.
_Wasp_ 2009.01.30. 11:52
Sajnos valóban. Ez esetben az egyetlen reménye az összbüntetésbe foglalásra, ha cselekményét 2006. május 5 előtt követte el.Addig volt hatályban a 3/2002„3. Az összbüntetésbe foglalás feltételei addig állnak fenn, amíg egyik büntetést sem hajtották teljesen végre, illetve a végrehajtásuk folyamatos.”szakasza.
ObudaFan 2009.01.30. 11:33
Itt az indokolása a jogeységi határozatnak:
IV. 1. A Btk. 92. §-ának (1) bekezdése általános érvényű szabály. Eszerint a fiatalkorúval szemben kiszabott szabadságvesztések csak kvázi halmazati elítélések esetén foglalhatók összbüntetésbe.
Ezzel szemben a javítóintézeti nevelés csak fiatalkorúval szemben alkalmazható intézkedés, a Btk. 120. §-ának (2) bekezdése pedig olyan speciális rendelkezés, amely az összbüntetésbe foglalás feltételeit a javítóintézeti nevelés és a szabadságvesztés találkozása esetére az összbüntetés általános szabályaitól eltérően határozza meg.
Javítóintézeti nevelés és szabadságvesztés találkozása esetén összbüntetésként a szabadságvesztést kell végrehajtani. Az összbüntetésbe foglalás akkor is kötelező, ha a bíróság a szabadságvesztést nem hosszabbítja meg.
_Wasp_ 2009.01.30. 10:45
Mennyire vagy biztos ebben ObudaFan?
tudomásom szerint hatályos....
rünike 2009.01.30. 10:11
Köszönöm a választ.Akkor valami ötlet,hogy megkapja az összbüntetést?vagy tényleg semmi remény rá?
ObudaFan 2009.01.29. 18:45
Nincs, mert a jogegységi határozat nem erről szól (meg mellékesen már nem is alkalmazható a jogszabály változása miatt). Nem ugyanaz az ügyész lesz.
rünike 2009.01.29. 13:50
ha erre a jogegységi határozatra hivatkozunk sincs esély rá?az ügyész nem fellebbezett az első fok után.akkor sem?másodfokon ugyan az az ügyész lesz?
ObudaFan 2009.01.29. 12:08
Vagy a párodnak, vagy a védőjének. Te legfeljebb az ügyésznél tudod kezdeményezni, hogy az ügyész kezdeményezze. De ő meg nem fogja, és sok értelme annak sincs, ha a párod, vagy a védője kezdeményezi, mert ebben az esetben összebüntetésbe foglalásra nincs lehetőség.
rünike 2009.01.29. 08:16
Azt szeretném kérdezni,hogy ezt a kérelmet az ügyvédnek kell beadni vagy ha én írok a bírónak azt is figyelembe veszi?
rünike 2009.01.28. 19:46
Wasp!Itt vagy még?kérdeznék még,ha lehet.
_Wasp_ 2009.01.28. 15:52
kitartást kívánok neked és párodnak! Remélem, ha vége ennek az egésznek, akkor lehetősége és akaratereje is lesz ahhoz, hogy könnyen vissza tudjon majd találni a társadalomba és a családjához.
rünike 2009.01.28. 15:36
Még egyszer köszönöm Kedves Wasp!Igazad van hogy nem volt visszatartó erő az első ítélet után.DE!Sajnos ma Magyar országon rengeteg ember a bűnözésből él.Az én párom sem egy rossz EMBER csak egy más kiutat nem találó megtévedt édesapa.Remélem ha letölti a büntetését sikerül neki is példás tagja lenni a társadalomnak.KÖSZÖNÖM!
_Wasp_ 2009.01.28. 15:07
A Büntető Törvénykönyv szerint nincs helye az említett esetben az összbüntetésbe foglalásnak, viszont van egy büntető jogegységi határozatunk, és az ahhoz tartozó magyarázat, amiből viszont egyértelműen kiderül, hogy mégiscsak lehetséges a dolog, mivel az terhelttel (elkövetővel) szemben méltánytalan lenne a "sorozat-szabadságvesztés".
A büntető jogegységi határozat szigorú értelemben véve nem kötelezi a bíróságot, a törvény viszont annál inkább. A jogegységi határozattól mégse szoktak eltérni.
Egyszóval: kérni kell, és ha nagy szerencsétek van, akkor belemegy majd a bíróság.
(Nem jogi kérdés: Végül is tud a bíróság a döntéséhez ideológiát csinálni. Ámbár én ahhoz is tudnék gyártani, hogy ne menjen bele: hiszen a jelek szerint az első jogerős elítélésnek csekély visszatartó ereje volt.)
rünike 2009.01.28. 14:53
Köszönöm Kedves Wasp!Megkérhetnélek hogy megfogalmazod nekem egy pár nagyon egyszerű mondatban a válaszod?szégyen ide de sajnos nem igazodok ki rajta!köszönöm!
_Wasp_ 2009.01.28. 14:13
Btk.Az összbüntetés92. § (1) Ha az elkövetőt több, határozott ideig tartó szabadságvesztésre ítélik, és az elkövető valamennyi bűncselekményt a legkorábban hozott ítélet jogerőre emelkedését megelőzően követte el, a jogerősen kiszabott büntetéseket összbüntetésbe kell foglalni.(2)(3) A pénzbüntetés és a közérdekű munka helyébe lépő szabadságvesztés (50. §, 52. §) összbüntetésbe nem foglalható.Az összbüntetésbe foglalásra - miként a Btk. 85. § - a szerinti halmazati büntetés kiszabására is - olyan esetekben kerülhet sor, amikor az elkövető több bűncselekményt valósított meg. Amíg azonban a halmazati büntetés kiszabásának előfeltétele, hogy az elkövető több bűncselekményét ugyanazon bíróság egy eljárás keretében bírálja el és ezért egyetlen büntetést szabjon ki, addig összbüntetésbe foglalásnak (további előfeltételek megvalósulása esetén) olyan esetekben van helye, amikor az elkövető több bűncselekményét a bíróság - akár ugyanazon bíróság, akár különböző bíróságok - több eljárásban bírálta el és külön-külön szabott ki büntetéseket.A Btk. 92. § (1) bekezdéséből következően összbüntetésbe foglalásra akkor van lehetőség, ha az elkövetővel szemben több ítéletet hoztak, ezek az ítéletek jogerőre emelkedtek, az ítéletek határozott ideig tartó szabadságvesztés büntetéseket tartalmaznak, és a büntetéseket olyan bűncselekmények miatt szabták ki, amelyek mindegyikét az elkövető a legkorábban hozott ítélet jogerőre emelkedését megelőzően követte el. A jogegységi határozatban rögzítettekből egyértelmű ezen túlmenően, hogy kizárólag végrehajtandó szabadságvesztések foglalhatók összbüntetésbe, és hogy az összbüntetésbe foglalás feltételei addig az időpontig állnak fenn, amíg az egyik büntetést sem hajtották végre teljesen, illetve a büntetések végrehajtása folyamatos. Ha a felfüggesztett szabadságvesztést utóbb végre kell hajtani, az összbüntetésbe foglalás szempontjából a továbbiakban végrehajtandó szabadságvesztésnek tekintendő.93. § Az összbüntetés tartamát úgy kell meghatározni, mintha halmazati büntetést szabnának ki. Az összbüntetés tartamának azonban el kell érnie a legsúlyosabb büntetést, de nem érheti el a büntetések együttes tartamát.A 93. § az összbüntetés tartamának kialakítására vonatkozó szabályozást tartalmazza. Előírja, hogy a tartamot úgy kell meghatározni, mintha halmazati büntetést szabnának ki. Az összbüntetés tartamának el kell érnie a legsúlyosabb büntetés tartamát, de nem érheti el a büntetések együttes tartamát.Korábbi összbüntetési ítéletben megállapított szabadságvesztés újabb büntetéssel akkor foglalható összbüntetésbe, ha a korábbi összbüntetés valamennyi alapítélete egymással és az újabb elítéléssel is quasi halmazati viszonyban áll.
2/2006. Büntető jogegységi határozat (az összbüntetésbe foglalás törvényi feltételeiről)
A Legfelsőbb Bíróság a legfőbb ügyész indítványára jogegységi eljárást folytatott a következő jogértelmezést igénylő elvi kérdésben:
A módosítás előtt a Btk. 92-93. §-ai az összbüntetésnek két formáját szabályozták: az ún. nem kvázi halmazati összbüntetést és a kvázi halmazati összbüntetést.Mindkettőnek közös törvényi előfeltétele volt:
[A b) és c) pontban írt feltételek a 92. § (2) bekezdésén alapultak.]Az ún. nem kvázi halmazati összbüntetés célja annak a hátránynak a kiküszöbölése volt, ami a terheltet több büntetés egymás utáni folyamatos végrehajtása miatt érte.Ebben az esetben az összbüntetés tartamát a Btk. 93. § (1) bekezdésében írtak szerint kellett meghatározni; és azt csak kisebb mértékben lehetett csökkenteni.
rünike 2009.01.28. 13:28
Sziasztok!Segítségre lenne szükségem egy kedves hozzáértőtől!:)Párom jogerős ítélet alatt követett el bűncselekményt ezért ki van zárva az összbüntetésből és a kedvezményből.Úgy hallottam hogy ezen a törvényen módosítottak.Tud valaki erről valamit?Fontos lenne.Előre is köszönöm!